Diari Oficial de la Generalitat Valenciana


Sumari del DOGV 6975, del 28-02-2013 (2013/2063)

RESOLUCIÓ d'11 de febrer de 2013, de la Direcció General d'Empreses Agroalimentàries i Pesca, per la qual es modifica la Resolució de 25 de juliol 1988, de la Direcció General de Desenvolupament Agrari, que desplega l'Orde de 2 de maig de 1988, de la Conselleria d'Agricultura i Pesca sobre l'exercici de la pesca amb l'art denominat Moruna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6975

Data del DOGV
:   28-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2063


Data del document
:   11-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * regulació de la pesca
    * política pesquera
    * pesca tradicional
    * indústria pesquera
    * aigües interiors
    * legislació

RESOLUCIÓ d'11 de febrer de 2013, de la Direcció General d'Empreses Agroalimentàries i Pesca, per la qual es modifica la Resolució de 25 de juliol 1988, de la Direcció General de Desenvolupament Agrari, que desplega l'Orde de 2 de maig de 1988, de la Conselleria d'Agricultura i Pesca sobre l'exercici de la pesca amb l'art denominat Moruna. [2013/2063]  
L'Orde de 2 de maig de 1988, de la Conselleria d'Agricultura i Pesca, regula l'exercici de la pesca amb l'art denominat Moruna, i establix les característiques de l'art i les autoritzacions per a la pràctica d'esta pesqueria en les aigües interiors del litoral valencià.  
D'acord amb la disposició final segona de l'esmentada orde, la Resolució de 25 de juliol de 1988, de la Direcció General de Desenvolupament Agrari, establix els llocs o postes on es podran calar les morunes, així com els períodes en què es podrà efectuar.  
L'article 49.1.17 de l'Estatut d'Autonomia de la Comunitat Valenciana atribuïx a la Generalitat la competència exclusiva en matèria de pesca en aigües interiors.  
Per això, vista la sol·licitud plantejada per la Confraria de Pescadors de Santa Pola i vista la proposta del subdirector general de Pesca, esta Direcció General resol:  
  
Primer  
Modificar el dispositiu primer de la Resolució de 25 de juliol de 1988, de la Direcció General de Desenvolupament Agrari, que desplega l'Orde de 2 de maig de 1988, de la Conselleria d'Agricultura i Pesca, sobre l'exercici de la pesca amb l'art denominat Moruna, afegint a les postes on es podran calar les morunes segons la zona d'influència de les confraries de pescadors, les següents:  
  
Zona Tipus Posta Núm.  
Santa Pola Mitjana Gola del Vinalopó 1  
 Antina 1  
 Gurugú 1  
 Cap de Santa Pola 1  
  
Segon  
Esta resolució produirà efectes des de l'endemà de la seua publicació en el Diari Oficial de la Comunitat Valenciana.  
  
Tercer  
Esta resolució no posa fi a la via administrativa i en contra pot interposar-se, en el termini d'un mes des de la seua notificació o publicació, recurs d'alçada davant del conseller de Presidència i Agricultura, Pesca, Alimentació i Aigua, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 11 de febrer de 2013.- La directora general d'Empreses Agroalimentàries i Pesca: Marta Valsangiacomo Gil.